CELEX: 52007PC0076
Language: lt
Date: 2007-03-12
Title: Pasiūlymas Europos parlamento ir Tarybos reglamentas dėl ketvirčio statistinių duomenų apie Bendrijos laisvas darbo vietas

Svarbus teisinis pranešimas

|

52007PC0076

Pasiūlymas Europos parlamento ir Tarybos reglamentas dėl ketvirčio statistinių duomenų apie Bendrijos laisvas darbo vietas  /* KOM/2007/0076 galutinis - COD 2007/0033 */  

	[pic] | EUROPOS BENDRIJŲ KOMISIJA |Briuselis, 12.3.2007KOM(2007) 76 galutinis2007/0033 (COD)PasiūlymasEUROPOS PARLAMENTO IR TARYBOS REGLAMENTASdėl ketvirčio statistinių duomenų apie Bendrijos laisvas darbo vietas(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Siekdamas patenkinti vartotojų poreikius, susijusius su laisvų darbo vietų statistiniais duomenimis, Eurostatas ketina sudaryti teisinį pagrindą duomenims apie laisvas darbo vietas rinkti. Komisija ir Europos Centrinis Bankas ketvirčio duomenis apie laisvas darbo vietas turi gauti greitai, kad galėtų stebėti trumpalaikius laisvų kiekvienos ekonominės veiklos darbo vietų pasikeitimus. Laisvos darbo vietos yra įtrauktos į pagrindinių Europos ekonominių rodiklių (PEER) rinkinį ir yra reikalingi vertinant darbo rinkos sąlygas ES ir (arba) euro zonoje pagal EPS veiksmų planą. Geros kokybės statistinių duomenų apie laisvas darbo vietas rengimas yra neabejotinas Tarybos prioritetas. 2005 m. kovo mėn. Europos Vadovų Taryba atnaujino Lisabonos strategiją, kviesdama imtis veiksmų, ypač pritraukti daugiau žmonių į darbo rinką ir kurti daugiau darbo vietų, taip dar labiau pabrėždama geresnės informacijos apie darbo paklausą būtinybę. Užimtumo komitetas pripažino, kad būtinas struktūrinis laisvų darbo vietų rodiklis, kuris turi būti parengtas ir paskelbtas kaip darbo rinkos lankstumo ir įgūdžių trūkumo matavimo priemonė. Struktūriniai duomenys apie laisvas darbo vietas Komisijai reikalingi atsižvelgiant į Europos užimtumo strategiją, kad būtų galima stebėti ir analizuoti darbo paklausos struktūrą ir lygį bei išsiaiškinti, kur yra darbo stygius, kliūtys ir neatitikimai, pagal regionus, ekonomines veiklos sektorius ir profesijas, kaip numatyta integruotose ekonomikos augimo ir darbo vietų kūrimo gairėse (2005-2008 m.), bendrosiose ekonominės politikos gairėse ir užimtumo gairėse. Be to, statistiniai duomenys apie laisvas darbo vietas yra taip pat renkami įgyvendinant nacionalinius tikslus, kad nacionalinės valdžios institucijos galėtų lengviau vertinti ir stebėti darbo rinką bei priimti darbo rinkos politikos sprendimus. |120 | Bendrosios aplinkybės Nacionaliniai duomenys apie laisvas ir užimtas darbo vietas yra renkami nuo 2003 m. pagal džentelmenišką susitarimą. Nors iš pradžių toks susitarimas atrodė naudingas, vėliau paaiškėjo, kad juo neįmanoma patenkinti vartotojų poreikių. Kalbant apie ketvirčio duomenų rinkimą, nėra tenkinami nei ECB reikalavimai aprėpties, aktualumo ir derinimo atžvilgiu, nei Komisijos poreikis gauti struktūrinius duomenis. Šiuo metu tik kelios šalys kasmet perduoda duomenis, kuriuose yra labai daug įvairios informacijos ir kuriuos sudėtinga lyginti. Teisiniu pagrindu sukuriamas mechanizmas, kuriuo galima sudaryti palyginamą metodologiją dideliam trumpalaikių ir struktūrinių statistinių duomenų rinkiniui per aiškiai nustatytą laikotarpį. Parengti tinkamą teisinę sistemą taip pat prašė Ekonomikos ir finansų taryba (ECOFIN) 2005 m. lapkričio mėn. būklės ataskaitoje apie EPS informacijai keliamus reikalavimus. Be to, teisinis pagrindas reikalingas daugumai valstybių narių, kad galėtų tęsti duomenų apie laisvas darbo vietas rinkimą. |139 | Su pasiūlymu susijusios nuostatos Pasiūlymo srityje nėra galiojančių nuostatų. |141 | Derėjimas su kitomis Sąjungos politikos sritimis ir tikslais Netaikytina. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultacijų metodai, pagrindiniai tiriamieji sektoriai ir bendras respondentų apibūdinimas 2005 m. spalio ir 2006 m. kovo mėn. vykusiuose darbo rinkos darbo grupės susitikimuose buvo konsultuojamasi raštu ir diskutuojama su įgaliotais valstybių narių nacionalinių statistinių sistemų atstovais. 2006 m. gegužės mėn. reglamento pasiūlymas buvo pateiktas Statistikos programos komitetui (SPK), kad šis galėtų pateikti savo nuomonę. Bendrai kalbant, SPK pritarė pasiūlymui dėl ketvirčio statistinių duomenų. Tačiau valstybės narės labai abejojo dėl metinių suskirstymų informacijos apimties ir lygio. |212 | Atsakymų santrauka ir kaip į juos buvo atsižvelgta Atsižvelgiant į SPK nuomonę, Reglamentas buvo iš dalies pakeistas, ypač kalbant apie metinių struktūrinių duomenų rinkimą, kurio dabar šiame teisiniame tekste nėra. Patikslintam Europos Parlamento ir Tarybos reglamento pasiūlymui labai pritarė nacionalinių statistinių tarnybų generaliniai direktoriai ir ECB. Visos valstybės narės sutiko, kad svarbu turėti aiškią ir tinkamą ketvirčio statistinių duomenų apie laisvas darbo vietas rinkimo teisinę sistemą. Politikos poreikis rengti metinius struktūrinius laisvų darbo vietų statistinius duomenis artimiausiu metu bus ir toliau tenkinamas vadovaujantis džentelmeniško susitarimo principu. Vidutinės trukmės laikotarpiu ir remiantis reglamento dėl ketvirčio duomenų įgyvendinimo patirtimi, dėmesys turėtų būti skiriamas naujo reglamento, kuriuo būtų galima patenkinti poreikius, susijusius su metiniais statistiniais duomenimis, rengimui. |Tiriamųjų duomenų rinkimas ir naudojimas |221 | Susijusios mokslo ir (arba) tiriamųjų duomenų sritys Eurostato darbo rinkos statistikos darbo grupėje susitinkantys nacionaliniai atstovai ir specialios laisvų darbo vietų darbo grupės nariai yra laisvų darbo vietų statistikos sritį išmanantys ir patyrę specialistai. |222 | Naudoti metodai Prie dokumento dirbo specialiai laisvų darbo rinkos statistikos teisiniam pagrindui parengti sukurtos darbo grupės nariai. Be to, apie pasiūlymo projektą buvo diskutuojama Eurostato darbo rinkos statistikos darbo grupėje, kur buvo atsižvelgta į papildomus komentarus, ypač kalbant apie naštos sumažinimą, t. y. mažinant ekonominės veiklos rūšių, apie kurias renkami duomenys, skaičių ir pradedant leisti naudoti papildomus, ne vien tik apklausos, šaltinius renkant statistinius duomenis apie laisvas darbo vietas. Buvo parengta patikslinta versija, kurioje numatomi įmonėms ir valstybėms narėms tenkančios naštos mažinimo būdai nedarant įtakos kokybei, pavyzdžiui, administracinių duomenų šaltinių naudojimas ir, tam tikrais atvejais, ekonominių veiklos rūšių, apie kurias renkami duomenys, skaičiaus ribojimas, neįtraukiant žemės ūkio, žuvininkystės ir miškininkystės. Kalbant apie kitas pateiktas pastabas, buvo atsižvelgta į dauguma jų ir patikslintas bei patobulintas pasiūlytas tekstas. |223 | Pagrindinės organizacijos ir (arba) ekspertai, su kuriais konsultuotasi Konsultuotasi su ekspertais iš nacionalinių darbo ministerijų ir (arba) nacionalinių statistikos institutų. |2249 | Gautų ir panaudotų patarimų santrauka |225 | Daugiausiai pasiūlymų buvo susiję su naudojamomis apibrėžtimis, šaltiniais ir reikalingos informacijos tinkamumu. Šio reglamento pasiūlymo tekste visiškai atsižvelgta į specialios grupės ir darbo grupės ekspertų patarimus. |226 | Ekspertų patarimų viešo paskelbimo priemonės Protokolus, kuriuose pateikiamos darbo grupių ir specialiųjų grupių ekspertų diskusijų išvados, kartu su kitais susijusiais dokumentais galima rasti Komisijos komunikacijos ir informacijos išteklių centro administratoriaus (CIRCA) tinklavietėje. Taip pat bus padaryta ir su kita susijusia vėliau atsiradusia informacija. |230 | Poveikio ir rezultatų analizė Buvo įvardytos kelios Europos statistinių duomenų apie laisvas darbo vietas rengimo galimybės. A variantas: Toliau rinkti duomenis apie laisvas darbo vietas vadovaujantis džentelmeniško susitarimo principu. B variantas: Bendras Europos Parlamento ir Tarybos reglamentas dėl Bendrijos statistinių duomenų apie laisvas darbo vietas, kuriuo nustatoma bendra ketvirčio ir metinių duomenų apie laisvas darbo vietas sistema ir po to plėtojamas dviejuose Komisijos reglamentuose, kartu su įgyvendinimo priemonėmis, skirtomis konkretiems poreikiams tenkinti. C variantas: Bendras Europos Parlamento ir Tarybos reglamentas apie Bendrijos ketvirčio laisvų darbo vietų statistinius duomenis ir tolesnis metinių duomenų apie laisvas darbo vietas rinkimas, vadovaujantis džentelmeniško susitarimo principu. D variantas: Du pasiūlymai Europos Parlamento ir Tarybos reglamentams: vienas dėl ketvirčio statistinių duomenų apie laisvas darbo vietas, o kitas – dėl metinių statistinių duomenų apie laisvas darbo vietas. Kiekvienam iš jų būtų priimamas įgyvendinimo reglamentas. Atsižvelgiant į konsultacijų rezultatus, Europos statistikos sistemos (ESS) atstovai labiau pritarė C variantui, kai bendras Europos Parlamento ir Tarybos reglamentas dėl ketvirčio statistinių duomenų apie Bendrijos laisvas darbo vietas papildomas metiniais struktūriniais duomenimis, renkamais pagal džentelmenišką susitarimą. Priėmus teisinį aktą būtų garantuojamas suderinamų ir aukštos kokybės ketvirčio duomenų, reikalingų valstybių narių duomenims palyginti, rengimas ir taip būtų užtikrinama ketvirčio duomenų rinkimo tęstinumas ir nuoseklumas. Šis pasirinkimas yra veiksmingas, lengvai taikomas ir ne toks apsunkinantis, kaip B arba D variantai. Be to, pasirinkus C variantą reglamentas būtų priimtas greičiau, atsižvelgiant į valstybių narių įsipareigojimus dėl ketvirčio duomenų. A variantas atitinka dabartinę padėtį. Kai ką dar būtų galima tobulinti pagal paramos politiką, tačiau tęsiant savanorišką veiklą reikėtų sutikti su visais dabartiniais šių statistinių duomenų trūkumais ir ignoruoti vartotojų teisinio pagrindo poreikį. Be to, šalys, kuriose norint tęsti duomenų rinkimą reikalingos teisinės nuostatos, negalėtų dalyvauti šiame procese. Pasirinkus B variantą galima geriau tenkinti statistinius vartotojų poreikius, įskaitant ir Komisijos metinių struktūrinių duomenų poreikius, ir užtikrinti didesnį ketvirčio ir metinių statistinių duomenų atitikimą. Tačiau atsižvelgiant į valstybių narių pareikštas nuomones ir į tai, kaip sudėtinga ir sunku įgyvendinti šį variantą, panašu, kad dėl šio reglamento būtų tariamasi nepaprastai ilgai ir sunkiai, be to, tai neužtikrintų greito reglamento dėl ketvirčio duomenų statistikos priėmimo. D variantas būtų tinkamas, kadangi juo patenkinami vartotojų reikalavimai, tačiau palyginus su C variantu, ypač veiksmingumo ir darbo krūvio atžvilgiu, jame yra trūkumų. Vis dėlto tokia galimybė turėtų būti dar kartą svarstoma vidutinės trukmės laikotarpiu, kai bus įvertinta su ketvirčio statistiniais duomenimis susijusi patirtis. |TEISINIAI PASIūLYMO ASPEKTAI |305 | Siūlomų veiksmų santrauka Šiuo teisiniu pagrindu siekiama sukurti teisinę sistemą, kurią būtų galima taikyti dabartinei ir ateityje numatomai veiklai ketvirčio laisvų darbo vietų statistinių duomenų srityje. Todėl visų pirma reikėtų garantuoti suderintą duomenų rinkimą, kad būtų patenkinti šios srities vartotojų poreikiai. Reglamento pasiūlyme laikomasi Europos statistikos praktikos kodekso principų, ypač ekonomiškumo principo, ir buvo imtasi specialių priemonių siekiant sumažinti įmonėms ir nacionalinėms statistikos tarnyboms tenkančią naštą. Europos Parlamento ir Tarybos reglamentą turi papildyti įgyvendinimo reglamentas. |310 | Teisinis pagrindas Bendrijos statistikos teisinis pagrindas yra numatytas 285 straipsnyje. Taryba, veikdama pagal bendro sprendimo procedūrą, priima statistikos rengimo priemones, jeigu tai būtina vykdant Bendrijos veiklą. Šiame straipsnyje nustatomi reikalavimai Bendrijos statistikai rengti, reikalaujant laikytis nešališkumo, patikimumo, objektyvumo, mokslinio nepriklausomumo, ekonomiškumo ir statistinių duomenų konfidencialumo principų. |329 | Subsidiarumo principas Valstybės narės pačios negali deramai įgyvendinti siūlomos veiklos tikslo, t. y. parengti Bendrijos statistinių duomenų apie laisvas darbo vietas, todėl šis tikslas gali būti geriau įgyvendinamas Bendrijos lygmeniu remiantis Bendrijos teisės aktu, nes tik Komisija gali koordinuoti būtiną statistinės informacijos derinimą Bendrijos lygmeniu. Tačiau valstybės narės gali organizuoti duomenų rinkimą ir palyginamos statistikos apie laisvas darbo vietas rengimą. Taigi, Bendrija gali priimti priemones vadovaudamasi Sutarties 5 straipsnyje išdėstytu subsidiarumo principu. |Proporcingumo principas Pasiūlymas atitinka proporcingumo principą dėl toliau nurodomos (-ų) priežasties (-čių). |331 | Atsižvelgiant į proporcingumo principą, šiuo reglamentu nesiekiama daugiau, nei yra būtina šiam tikslui įgyvendinti, ir jame nenumatyta jokių veiksmų, kurie nėra būtini siekiant šio tikslo. |332 | Susijusios išlaidos padidės, ypač pirmajame įgyvendinimo etape, ir daugiausia tose šalyse, kurios šiuo metu neatlieka laisvų darbo vietų tyrimų arba toms šalims, kurioms reikia pritaikyti savo tyrimus pagal teisinius reikalavimus. Tačiau gavus Bendrijos finansinę paramą susijusios išlaidos gali būti nedidelės. Atsižvelgiant į galimą naštos padidėjimą, ji buvo sumažinta kruopščiai tam rengiantis ir laikantis ekonomiškumo principo bei įgyvendinant teisines priemones, t. y. naudojant kokybės kriterijus atitinkančius administracinius duomenų šaltinius, mažinant tiriamų ir ne tokių reikšmingų ekonominės veiklos rūšių skaičių ir numatant ekonominio pagrįstumo tyrimų galimybę tose valstybėse narėse, kuriose sunku teikti tam tikrų sektorių ir (arba) mažų vienetų duomenis. |Pasirinkta priemonė |341 | Siūloma priemonė: reglamentas. |342 | Kitos priemonės nebūtų tinkamomis dėl toliau nurodytos (–ų) priežasties (–čių): Pripažįstama, kad Europos Parlamento ir Tarybos reglamentas tinka didžiajai statistikos veiklos daliai, kur būtinas išsamus ir vienodas taikymas visoje Bendrijoje. Kaip pagrindinis teisės aktas reglamentas yra priimtinesnis už direktyvą, nes priešingai nei direktyva, reglamentu tas pats įstatymas įtvirtinamas visoje Bendrijoje taip užtikrinant, kad valstybės narės jį taikytų iki galo, o ne pasirinktinai, ir tikslų siektų numatyta forma ir metodais. Be to, reglamentas taikomas tiesiogiai, o tai reiškia, kad jo nereikia perkelti į nacionalinę teisę, taip išvengiant vėlavimo, susijusio su direktyvų perkėlimu į nacionalinę teisę. Juo vadovaujantis taip pat galima geriau ir greičiau rengti teisės aktus. |POVEIKIS BIUDžETUI |401 | Siekiant gerinti trumpalaikių duomenų rinkimą ir tenkinti vartotojų reikalavimus, reglamente numatytos finansinės nuostatos turėtų padėti valstybėms narėms pradiniame etape, kai imama rengti nauja šios srities statistika arba baigiant jau džentelmenišku susitarimu pradėtus darbus. Finansuojama bus pagal 2006 m. spalio 24 d. Europos Pralamento ir Tarybos sprendimu 1672/2006 priimtą Bendrijos užimtumo ir socialinio solidarumo programą PROGRESS. Pagal 1 skirsnį. Užimtumas, susijusios veiklos, įskaitant statistikos veiklos, finansavimas buvo ypač akcentuojamas: plg. „gerinti užimtumo padėties ir perspektyvų suvokimą, tuo tikslu visų pirma atliekant analizes, tyrimus ir rengiant statistinius duomenis bei bendruosius rodiklius, numatytus EUS“. Apskaičiuota, kad 2008–2010 m. laikotarpį su šia veikla susijęs poveikis biudžetui ir mokėjimų asignavimai sudarys 4,5 mln. EUR. |1.  2007/0033 (COD)PasiūlymasEUROPOS PARLAMENTO IR TARYBOS REGLAMENTASdėl ketvirčio statistinių duomenų apie Bendrijos laisvas darbo vietas(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 285 straipsnio 1 dalį,atsižvelgdami į Komisijos pasiūlymą[1],atsižvelgdami į Europos ekonomikos ir socialinių reikalų komiteto nuomonę[2] ir į Europos Centrinio Banko nuomonę[3],laikydamiesi Sutarties 251 straipsnyje nustatytos tvarkos,pasikonsultavę su Statistikos programų komitetu,kadangi:(1) 2003 m. gruodžio 8 d. Briuselyje vykusio Tarybos susitikimo išvadose[4] buvo pritarta struktūrinio laisvų darbo vietų rodiklio rengimui ir paskelbimui.(2) Ekonominės ir pinigų sąjungos (EPS) statistikos reikalavimų veiksmų plane[5] ir vėlesnėse to plano įgyvendinimo pažangos ataskaitose[6] kaip prioritetas nurodomas teisinio pagrindo, skirto statistiniams duomenims apie laisvas darbo vietas, rengimas.(3) Tarybos sprendimu 2000/98/EB[7]įsteigtas Užimtumo komitetas sutiko, kad laisvų darbo vietų rodiklis reikalingas, siekiant stebėti 2005 m. liepos 12 d. Tarybos sprendime 2005/600/EB dėl valstybių narių užimtumo politikos gairių[8] nustatytos Europos užimtumo strategijos įgyvendinimą.(4) 2006 m. spalio 24 d. Europos Parlamento ir Tarybos sprendime Nr. 1672/2006/EB, nustatančiame Bendrijos užimtumo ir socialinio solidarumo programą – PROGRESS[9], numatomas susijusios veiklos finansavimas, įskaitant, kaip nurodyta sprendime: „gerinti padėties ir perspektyvų užimtumo srityje supratimą, visų pirma atliekant analizę bei tyrimus ir apdorojant statistinius duomenis bei plėtojant bendrus rodiklius pagal EUS“.(5) Neminint kitų rodiklių, Komisijai, siekiančiai įgyvendinti Europos užimtumo strategiją, reikalingi pagal ekonominės veiklos rūšis suskirstyti duomenys apie laisvas darbo vietas, kad būtų galima stebėti ir analizuoti darbo paklausos lygį ir struktūrą.(6) Komisija ir Europos Centrinis Bankas ketvirčio duomenis apie laisvas darbo vietas turi gauti greitai, kad būtų galima stebėti trumpalaikius laisvų darbo vietų pasikeitimus. Pagal sezonus pakoreguoti duomenys apie laisvas darbo vietas padeda aiškinti ketvirčio pokyčius.(7) Duomenys apie laisvas darbo vietas turėtų būti tinkami, išsamūs, tikslūs, pakankami, aktualūs, nuoseklūs, palyginami ir lengvai prieinami vartotojams.(8) Išsamių duomenų apie visas ūkio sritis rinkimo Bendrijos lygmeniu nauda turi būti subalansuota, atsižvelgiant į mažų ir vidutinių įmonių (MVĮ) atskaitomybės galimybes ir joms tenkančią duomenų teikimo naštą.(9) Nustatant rengiamų statistikos duomenų apimtį ir išsamumo lygį pagal ekonominės veiklos rūšis, būtina taikyti šiuo metu galiojančią bendrą Europos bendrijos ekonominės veiklos rūšių klasifikavimo sistemą NACE.(10) Kadangi valstybės narės negali deramai pasiekti siūlomos veiklos tikslų, t. y. parengti Bendrijos statistinių duomenų apie laisvas darbo vietas, o juos geriau galima įgyvendinti Bendrijos lygmeniu, Bendrija gali priimti priemones remdamasi Sutarties 5 straipsnyje nustatytu subsidiarumo principu. Laikantis tame pačiame straipsnyje nustatyto proporcingumo principo, šiame reglamente numatomos tik tos priemonės, kurios būtinos šiems tikslams pasiekti.(11) Pagal šį reglamentą rengdamos ir platindamos Bendrijos statistinius duomenis, nacionalinės ir Bendrijos statistikos institucijos turėtų laikytis principų, nustatytų 2005 m. vasario 24 d. Statistikos programų komiteto[10] priimtame Europos statistikos praktikos kodekse, ir pridėtame prie Komisijos rekomendacijos dėl nacionalinių ir Bendrijos statistikos institucijų nepriklausomumo, patikimumo ir atskaitomybės[11] ;(12) 1997 m. vasario 17 d. Tarybos reglamente (EB) Nr. 322/97 dėl Bendrijos statistikos[12] pateikiama bendra statistikos sistema, kuri taikomas ir laisvų darbo vietų statistikai rengti.(13) Šiam reglamentui įgyvendinti būtinos priemonės turėtų būti priimtos, vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijai suteiktų vykdomųjų įgaliojimų naudojimo tvarką[13].(14) Visų pirma Komisija turėtų turėti teisę priimti įgyvendinimo priemones, susijusias su šio reglamento 2, 4, 6, 7 ir 8 straipsniuose nurodytomis sritimis. Kadangi šios priemonės yra bendro pobūdžio ir skirtos iš dalies pakeisti arba panaikinti neesmines šio reglamento nuostatas arba papildyti jį naujomis neesminėmis nuostatomis, jos turėtų būti priimtos laikantis reguliavimo procedūros su tikrinimu, numatytos Tarybos sprendimo 1999/468/EB 5a straipsnyje.PRIĖMĖ ŠĮ REGLAMENTĄ:1 straipsnisDalykas ir taikymo sritis1. Šiame reglamente nustatomi reguliaraus ketvirčio statistinių duomenų apie Bendrijos laisvas darbo vietas rengimo reikalavimai.2. Kiekviena valstybė narė pateikia Komisijai (Eurostatui) duomenis apie bent vieną ar daugiau darbuotojų turinčių verslo vienetų laisvas darbo vietas.Kaip nurodoma 3 ir 4 dalyse, statistikos duomenys turi būti teikiami apie visas šiuo metu galiojančiai bendrai Europos bendrijos ekonominės veiklos rūšių klasifikavimo sistemai (NACE) priklausančias ekonominės veiklos rūšis, išskyrus namų ūkio ir ekstrateritorinių organizacijų bei įstaigų veiklą.Duomenys skirstomi pagal ekonominę veiklą, vadovaujantis galiojančios NACE redakcijos sekcijų lygmeniu.3. Duomenys apie žemės ūkį, miškininkystę ir žuvininkystę, kaip suskirstyta galiojančioje NACE redakcijoje, yra neprivalomi toms valstybėms narėms, kurioms tokia veikla nėra svarbi sprendžiant pagal tai, kokią dalį jos sudaro atsižvelgiant į bendrą dirbančiųjų skaičių.Riba, susijusi su pirmoje pastraipoje nurodytu skaičiumi, nustatoma 11 straipsnio 2 dalyje nustatyta tvarka. Jei būtina ir tinka, atsižvelgiama į 8 straipsnyje numatytus ekonominio pagrįstumo tyrimus.4. Duomenys apie viešąjį valdymą ir gynybą, privalomąjį socialinį draudimą, švietimą, sveikatos priežiūrą ir socialinį darbą, meną, pramoginę veiklą, poilsio organizavimą, narystės organizacijų veiklą, kompiuterių, asmeninių ir namų ūkio reikmenų remontą ir kitą asmeninio aptarnavimo veiklą, kaip suskirstyta galiojančioje NACE redakcijoje, kuriems taikomas šis reglamentas ir vienetuose, kuriuose dirba mažiau nei 10 darbuotojų, bus nustatomi atsižvelgiant į 8 straipsnyje aprašytus ekonominio pagrįstumo tyrimus.2 straipsnisLaisvos darbo vietosŠiame reglamente laisva darbo vieta yra mokamas naujas arba neužimtas, arba ankstesnio darbuotojo paliekamas postas, dėl kurio darbdavysa) imasi ir yra pasirengęs toliau imtis veiksmų siekdamas surasti tinkamą ne toje pačioje įmonėje dirbantį kandidatą irb) ketina į šį postą rasti darbuotoją iš karto arba per nustatytą laiko tarpą;Sąvokos „imasi veiksmų siekdamas surasti tinkamą kandidatą“ ir „nustatytą laiko tarpą“ turėtų būti apibrėžtos 11 straipsnio 2 dalyje nustatyta tvarka.3 straipsnisSąvokų apibrėžtysŠiame reglamente taikomos tokios sąvokų apibrėžtys:1. „užimtas postas“ – mokamas organizacijos postas, kurį užimti buvo paskirtas darbuotojas.2. Metaduomenys – paaiškinimai, reikalingi dėl metodologinių arba techninių pasikeitimų atsiradusiems duomenų pasikeitimams interpretuoti.3. Atgaliniai duomenys – istoriniai duomenys, susiję su 1 straipsnio reikalavimais.4 straipsnisAtaskaitinės datos ir techniniai reikalavimai1. Valstybės narės kaupia ketvirčio duomenis nurodydamos konkrečias ataskaitines datas, kurios bus nustatomos 11 straipsnio 2 dalyje nurodyta tvarka.2. Valstybės narės teikia informaciją apie užimtas darbo vietas, kad duomenys apie laisvas darbo vietas būtų standartizuojami ir galėtų būtų palyginami.3. Valstybėms narėms reikės taikyti ketvirčio laisvų darbo vietų duomenų koregavimo pagal sezoną tvarką. Reikalinga sezoninio koregavimo tvarka nustatoma laikantis 11 straipsnio 3 dalyje nurodytos tvarkos.5 straipsnisŠaltiniai1. Valstybės narės rengia duomenis naudodamos verslo tyrimus. Kaip nurodyta 7 straipsnyje, gali būti naudojami kiti šaltiniai, pavyzdžiui, administraciniai duomenys, jei jie yra kokybiški.2. Valstybės narės gali pildyti 1 dalyje nurodytus šaltinius atlikdamos patikimas statistinio įvertinimo procedūras.3. Kad būtų galima atlikti Bendrijos vertinimą ten, kur nacionalinės imčių sistemos neatitinka Bendrijos reikalavimų dėl ketvirčio duomenų rinkimo, nustatomos Europos imčių sistemos, kurias koordinuoja Komisija (Eurostatas). Informacija apie sistemas, jų patvirtinimas ir įgyvendinimas turėtų būti apibrėžti 11 straipsnio 3 dalyje nurodyta tvarka.Valstybės narės gali dalyvauti Bendrijos imčių sistemose, jei tokiu būdu galima sutaupyti daug statistinei sistemai reikalingų išlaidų arba sumažinti įmonėms tenkančios naštos dalį, kurios būtinos Bendrijos reikalavimams įgyvendinti.6 straipsnisDuomenų perdavimas1. Duomenis ir metaduomenis valstybės narės perduoda Komisijai (Eurostatui) laikydamosi formos ir perdavimo terminų reikalavimų, kurie nustatomi 11 straipsnio 2 dalyje nurodyta tvarka. Visi ankstesnių ketvirčių duomenų patikslinimai perduodami tuo pačiu metu.2. Valstybės narės perduodamos pirmuosius ketvirčio duomenis taip pat perduoda atgalinius bent keturių ankstesnių ketvirčių duomenis. Bendri duomenys pateikiami ne vėliau kaip pirmųjų perduodamų duomenų metu, o suskirstymai – ne vėliau kaip po metų. Jie reikia, atgaliniai duomenys gali būti grindžiami „geriausiais vertinimais“.7 straipsnisKokybė1. Statistinė duomenų kokybė, ypač jų atitikimas, išsamumas, tikslumas, pakankamumas, aktualumas, darnumas, palyginamumas ir prieinamumas, yra pagrindinis tikslas ir jo turi būti siekiama valstybėms narėms glaudžiai bendradarbiaujant su Komisija (Eurostatu).Perduoti dabartiniai ir atgaliniai duomenys turi tenkinti kokybės kriterijus, kurie nustatomi 11 straipsnio 2 dalyje numatyta tvarka.2. Valstybės narės teikia kokybės ataskaitas Komisijai (Eurostatui). Kokybės ataskaitų laikas, dažnumas ir turinys bei ataskaitų pateikimo terminai nustatomi 11 straipsnio 2 dalyje nurodyta tvarka.8 straipsnisEkonominio pagrįstumo tyrimai1. Komisija (Eurostatas) vadovaudamasi 11 straipsnio 2 dalyje nustatyta tvarka sudaro tinkamą sistemą ekonominio pagrįstumo tyrimams atlikti. Šiuos tyrimus atlieka valstybės narės, kurioms sunku pateikti duomenis apie:a) vienetus, kuriuose dirba mažiau nei 10 darbuotojų; ir (arba)b) tokią veiklą:i) žemės ūkį, miškininkystę ir žuvininkystę,ii) viešąjį valdymą ir gynybą; privalomąjį socialinį draudimą,iii) švietimą,iv) sveikatos priežiūrą ir socialinį darbą,v) meną, pramoginę veiklą, poilsio organizavimą, irvi) narystės organizacijų veiklą, kompiuterių, asmeninių ir namų ūkio reikmenų remontą ir kitą asmeninio aptarnavimo veiklą,2. Ekonominio pagrįstumo tyrimus vykdančios valstybės narės pateikia šių tyrimų rezultatų ataskaitą per 12 mėnesių nuo 1 dalyje nurodytų Komisijos įgyvendinimo priemonių įsigaliojimo dienos.3. Priemonės, priimtos atsižvelgiant į ekonominio pagrįstumo rezultatus, turi būti pagrįstos ekonomiškumo principu, kaip apibrėžta Reglamento (EB) Nr. 322/97 10 straipsnyje, įskaitant naštos respondentams sumažinimą.4. Įgyvendinus priemones, priimtas atsižvelgiant į ekonominio pagrįstumo tyrimo rezultatus, duomenis bus galima perduoti ne vėliau kaip iki pirmojo 2011 m. ketvirčio.9 straipsnisFinansavimas1. Pirmaisiais trejais duomenų rinkimo metais valstybės narės gali gauti Bendrijos finansinį įnašą atliekamo darbo sąnaudoms padengti.2. Metinių asignavimų, skiriamų šio straipsnio 1 dalyje minimam finansiniam įnašui, dydis nustatomas kaip metinio biudžeto dalis.3. Biudžeto institucija teikia kiekvienais metais numatytus asignavimus.10 straipsnisĮgyvendinimo priemonėsBūtinos šio reglamento įgyvendinimo priemonės priimamos vadovaujantis 11 straipsniu.11 straipsnisKomitetas1. Komisijai padeda Statistikos programų komitetas, įsteigtas Tarybos sprendimu 89/382/EEB, Euratomas.2. Kai daroma nuoroda į šią dalį, taikoma Tarybos sprendimo 1999/468/EB 5a straipsnio 1–4 dalyse ir 7 straipsnyje numatyta reguliavimo procedūra su tikrinimu, atsižvelgiant į 8 straipsnio nuostatas.3. Kai daroma nuoroda į šią dalį, taikoma Sprendimo 1999/468/EB 5 ir 7 straipsniuose numatyta reguliavimo procedūra, atsižvelgiant į 8 straipsnio nuostatas.Sprendimo 1999/468/EB 5 straipsnio 6 dalyje nustatytas terminas yra trys mėnesiai.12 straipsnisĮgyvendinimo ataskaitaPer dvejus metus nuo šio reglamento įsigaliojimo, o po to kas trejus metus Komisija Europos Parlamentui ir Tarybai teikia ataskaitą apie šio reglamento įgyvendinimą. Šioje ataskaitoje vertinama valstybių narių pateiktos statistikos kokybė ir įvardijamos sritys, kurias būtų galima tobulinti.13 straipsnisĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Europos Parlamento vardu Tarybos varduPirmininkas Pirmininkas [1] OL C […], […], p. […].[2] OL C […], […], p. […].[3] OL C […], […], p. […].[4] Tarybos išvados 15875/03.[5] Komisijos EPS statistinių reikalavimų veiksmų planas, CS/2000/11655[6] Būklės ataskaitos apie EPS informacijai keliamus reikalavimus; CS/2001/13388, CS/2003/6016 ir CS/2005/13894[7] OL L 29, 2000 2 4, p. 21.[8] OL L 205, 2005 8 6, p. 21[9] OL L 315, 2006 11 15, p. 1.[10] OL L 181, 1989 6 28, p. 47.[11] OL C 172, 2005 7 12, p. 22.[12] OL L 52, 1997 2 22, p. 1.[13] OL L 184, 1999 7 17, p. 23, Sprendimas su paskutiniais pakeitimais, padarytais 2006 m. liepos 17 d. Tarybos sprendimu Nr. 2006/512/EB, OL L 200, 2006 7 22, p.11.